laion/Wikipedia-Exotic huggingface dataset:
פראג (שיר)

"פראג" הוא שיר של הזמר אריק איינשטיין שכתב והלחין שלום חנוך. השיר השתתף בפסטיבל הזמר והפזמון של שנת 1969, והגיע למקום השביעי. בהמשך הופיע עיבוד שונה של השיר באלבום "פוזי" של איינשטיין מאת מישה סגל שעיבד את השיר גם לפסטיבל הזמר. ב-21 באוגוסט 1968 פלשה ברית המועצות עם חברות ברית ורשה לרפובליקה הסוציאליסטית הצ'כוסלובקית על רקע כישלונה למנוע את המשך יישום רפורמות האביב של פראג שקידם אלכסנדר דובצ'ק. דובצ'ק, אשר מונה למנהיג המפלגה הקומוניסטית של צ'כוסלובקיה לאחר התפטרות אנטונין נובוטני, ביקש לחזק את זכויות הפרט במדינה, למרות התנגדות ברית המועצות. הפלישה הסובייטית לצ'כוסלובקיה הביאה להתנגדות לא אלימה מצד אזרחי צ'כוסלובקיה שסירבו לסייע לחיילים והתווכחו עימם. אחד מסמלי ההתנגדות הלא אלימה לפלישה הסובייטית היה מעשהו של הסטודנט יאן פאלאך שהעלה את עצמו באש בכיכר ואצלב. איינשטיין וחנוך ביקשו להביא לתרבות הישראלית גם "צרות של אחרים" ולא להתמקד רק בנעשה בישראל שנמצאה באותה עת בעיצומה של מלחמת ההתשה, ולפיכך נכתב השיר "פראג" בהתייחס לאירועים הקשים בפראג. לטענת המתופף אהרל'ה קמינסקי, שהשתתף כנגן בהופעה בפסטיבל הזמר ונמנה עם חבורת המוזיקאים שהקליטה באותה עת את האלבום "פוזי", אריק איינשטיין ידע שמדובר בשיר שאינו מתאים לתחרות בסגנון פסטיבל הזמר ורצה להופיע איתו בגלל שסבר כי השיר הוא טוב וחשוב. בשנת 1990, לאחר מהפכת הקטיפה בצ'כוסלובקיה, הקליט איינשטיין גרסה מחודשת לשיר, בהשתתפותם של יצחק קלפטר, יוני רכטר ומאיר ישראל. איינשטיין וחבריו ביצעו את הגרסה המחודשת בתוכנית סיבה למסיבה, ולפני תחילת השיר אמר: "לפני 22 שנה כתבנו 'שם השחר עוד יבקע', והוא בקע".[דרוש מקור] השיר מתחיל בתיאור הפלישה עצמה, על רקע האביב של פראג וחלומות החופש של האזרחים ("אל העיר שבוית חלום, צל כבד וזר הגיח"), הקומוניזם מתואר בשיר על בסיס סמליו המוכרים, בבית הראשון "ירח באדום" הרומז לחרמש בדגל ברית המועצות ובבית השלישי "דובים חרשים" הרומזים לדוב הסובייטי. השיר מתאר את התנגדותם הלא אלימה של התושבים, גם במחיר מות החופש כמו גם המוות הפיזי שפקד 72 מאזרחי צ'כוסלובקיה ("דומית כניעה בלי קרב, איש את נשקו נצר עד מוות"). בהמשך מתאר השיר את העיר פראג כעיר רפאים ריקה. השיר כולו מתאר אפלה וחושך, כשהפזמון מדגיש שאף השחר לא עולה עוד על פראג, כל עוד נמשך הכיבוש הסובייטי ("איך על פראג שחר לא בקע", "שם השחר עוד יבקע") עד לבית החמישי והאחרון שבו מופיע לפתע "אור מוזר" אותו מביא עימו "איש צעיר" שחמק ל"ככר העיר שמתה". בית זה מתאר את מעשהו של הסטודנט יאן פאלאך שהעלה את עצמו באש בככר ואצלב. מדיה וקבצים בנושא פראג בוויקישיתוף אסף אשתר, על השיר "פראג" באתר פייסבוק הביצוע של אריק איינשטיין לשיר, כפי שהופיע באלבום "פוזי", סרטון באתר יוטיוב, אריק איינשטיין, הערוץ הרשמי פראג, באתר תרבות.il ניר שחק‏, האלבום הלבן שלנו, באתר וואלה, 27 בדצמבר 2009 "שיר שחלמתי על פראג", על המשמר, 20 באוגוסט 1969 פראג, מתוך אתר פזמונט
בר סביר

בר סָבִיר (נולדה ב-25 בספטמבר 2001) היא מדבבת ושחקנית ישראלית. בר סביר נולדה ברמת אפעל וגדלה ביהוד. אחותה הגדולה היא השחקנית והמדבבת לורן סביר. ובן זוגה הוא השחקן והמנחה טוני ברמן. למדה בתיכון תלמה ילין בגבעתיים. בגיל 5 החלה לדבב סרטים וסדרות. בשנת 2012 השתתפה בסדרה ממלכת טוביהו בערוץ הופ! לצדו של טוביה צפיר בתפקיד נכדתו גילי, וב-2016 ביצעה קריינות לתוכנית "אני גדול" בערוץ ניק ג'וניור, ושרה את שיר הפתיחה של התוכנית. בשנת 2015 החלה להשתתף בסדרה "אלישע" המשודרת בערוץ הילדים, בתפקיד רומי סופרסטאר, ילדה מפורסמת שהשתתפה בעברה בתוכנית ריאליטי ולומדת בבית ספר הרצל בכיתתו של אלישע (יובל סמו). בשנת 2020 השתתפה בסדרה "הבאר" בכאן חינוכית, בתפקיד אלינור הילדה המקובלת. באפריל 2024 החלה לשחק כתפקיד משני בסדרת הנוער המצליחה של כאן חינוכית; "שקשוקה". סביר השתתפה רק בעונות 5–6 בסדרה, בתור אחותה הגדולה של נאיה. בר סביר ביצעה עשרות תפקידי דיבוב בסרטים וסדרות. בר סביר, ברשת החברתית אינסטגרם בר סביר, במיזם "אישים" לתיעוד היצירה הישראלית בר סביר, במסד הנתונים הקולנועיים IMDb (באנגלית) כרמית ספיר ויץ, בדיבוב ישיר: הילדים מאחורי תעשיית הסרטים המצויירים, באתר nrg‏, 19 באוגוסט 2012
גביע המדינה בכדורסל 1987/1988

גביע המדינה בכדורסל לעונת 1987/1988 היא התחרות ה-28 מאז היווסדו של המפעל. הפועל גליל עליון זכתה בגביע המדינה הראשון בתולדותיה, לאחר ניצחון בגמר על אליצור נתניה. הפועל גליל עליון, תחת המאמן מולי קצורין, זכתה בגביע המדינה הראשון בתולדותיה. נתניה כבר הובילו 46:61 במחצית השנייה, אך ריצת 2:19 של גליל עליון החזירה אותם לעניינים. במצב של 77:78 שתי דקות לסיום, הקבוצות נתקעו ולא הצליחו לקלוע יותר מהשדה. בראד ליף, שחגג באותו הערב את יום הולדתו ה-27, השחיל נקודה מהקו לקראת הסוף וגליל עליון זכתה בתואר ראשון בתולדותיה. אלישע שוחט, ספר הכדורסל הישראלי, עמודים 286-288 מרדכי רוזנבלום, יש גביע בגליל העליון, מעריב, 17 במאי 1988 המידע באדיבות אלישע שוחט, ספר הכדורסל הישראלי
אוסטפריקזאורוס

אוסטפריקזאורוס (שם מדעי: Ostafrikasaurus) הוא סוג דינוזאור תרופוד ממשפחת הספינוזאוריים אשר בניגוד לרוב קרוביו חי ביורה העליון ולא בקרטיקון. משמעות שמו הוא: "לטאה גרמנית-מזרח אפריקנית", אשר נקרא עקב מציאתו במשלחת של מוזיאון הטבע הברלינאי במזרח אפריקה הגרמנית באזור בו נמצא. לצידו נמצאו מיני צמחונים כמו הקנטרוזאורוס והג'ירפטיטאן, שחיו ביורה של טנזניה. דינוזאור זה היה קרובו של הספינוזאורוס הענקי, אך היה קטן יותר והגיע לאורך 3.4 מטר ולמשקל של 900-2,000 קילוגרם. הוא ידוע רק ממאובני שיניים מחודדות דמויות קרסים, איתם השתמש הדינוזאור כדי לתפוס טרף חלקלק. אורך השיניים הגיע עד 50 מ"מ. לא ידוע אם היה בעל מפרש גבי. ככל הנראה הוא חי בביצות הקדומות של טנזניה, ושם ניזון מדגים ואולי מזוחלים איטיים. ספינוזאור קדום זה נכחד מעט לפני תחילת הקרטיקון, לפני 145 מיליון שנה. דינוזאור זה הופיע במשחק עולם היורה: המשחק. מדיה וקבצים בנושא אוסטפריקזאורוס בוויקישיתוף אוסטפריקזאורוס, באתר האנציקלופדיה של החיים (באנגלית)
פטר, דוכס שלזוויג-הולשטיין

פטר, דוכס שלזוויג-הולשטיין (בגרמנית: Friedrich Ernst Peter zu Schleswig-Holstein;‏ 30 באפריל 1922 - 30 בספטמבר 1980 היה דוכס שלזוויג-הולשטיין וראש בית אולדנבורג בין השנים 1965–1980. פטר נולד ב-30 באפריל 1922 באחוזת לואיזלונד, והיה בנם השלישי והצעיר של וילהלם פרידריך, דוכס שלזוויג-הולשטיין ומריה מליטה, נסיכת הוהנלוהה-לנגנבורג, בתם של ארנסט השני, נסיך הוהנלוהה-לנגנבורג ואלכסנדרה, נסיכת סקסוניה-קובורג-גותה. כמו כן הוא היה בן נין של ויקטוריה, מלכת הממלכה המאוחדת דרך בנה השני, אלפרד, דוכס אדינבורו וסקסוניה-קובורג-גותה. בשנת 1934 מת סבו פרידריך פרדיננד, דוכס שלזוויג-הולשטיין, ואביו ירש את נחלותיו ותאריו. בשנת 1965 מת אביו, ופטר ירש את תאריו. ב-30 בספטמבר 1980 מת פטר בביינבק, ובנו כריסטוף, נסיך שלזוויג-הולשטיין ירש את תאריו. ב-9 באוקטובר 1947 התחתן פטר עם מריה אליקס, נסיכת שאומבורג-ליפה, בתם של שטפן, נסיך שאומבורג-ליפה ואינגבורג אליקס, דוכסית אולדנבורג,, ממנה נולדו לו ארבעה ילדים : מריטה, נסיכת שלזוויג-הולשטיין (נולדה ב-5 בספטמבר 1948), התחתנה עם וילפרד פרייהר (ברון) פון פלוטו. כריסטוף, נסיך שלזוויג-הולשטיין (נולד ב-22 באוגוסט 1949), התחתן עם אליזבת נסיכת ליפה-וייסנפלד. אלכסנדר, נסיך שלזוויג-הולשטיין (נולד ב-9 ביולי 1953). אינגבורג, נסיכת שלזוויג-הולשטיין (נולדה ב-9 ביולי 1956), התחתנה עם ניקולאוס ברושק. מדיה וקבצים בנושא פטר, דוכס שלזוויג-הולשטיין בוויקישיתוף Darryl Lundy (17 ביוני 2003). "Friedrich Ernst Peter Herzog zu Schleswig-Holstein-Sonderburg-Glücksburg". ThePeerage.com. נבדק ב-2008-09-02. {{cite web}}: (עזרה) Paul Theroff. "SCHLESWIG-HOLSTEIN". Paul Theroff's Royal Genealogy Site. נבדק ב-2008-09-02.
God Is a Woman

God Is a Woman (בעברית: אלוהים היא אישה) הוא סינגל שהוקלט על ידי הזמרת-יוצרת האמריקאית אריאנה גרנדה, מתוך אלבומה הרביעי, Sweetener. השיר יצא לאור ב-13 ביולי 2018, כסינגל השלישי מתוכו, וזכה להצלחה רבה. השיר הגיע למקום השמיני במצעד הבילבורד הוט 100, והרביעי במצעד הסינגלים הבריטי. ב-24 בדצמבר 2022, השיר חצה את רף 900 מיליון ההשמעות בשירות הזרמת המדיה ספוטיפיי, ונהפך לשירה ה-10 של גרנדה אשר עושה זאת. השיר נכתב על ידי אריאנה גרנדה, איליה סלמנזאדה, מקס מרטין, סוואן קוטצ'ה וריקארד גורנסון והופק על ידי איליה סלמנזאדה גם כן. בנוסף לכך, השיר הוא מעין שיר פופ, המשלב בתוכו גם את סגנון ההיפ הופ, בדומה לשירים נוספים מתוך האלבום. במקור, היה צריך השיר לצאת ב-20 ביולי 2018, אך לבסוף הוחלט כי צאתו תוקדם והוא יצא ב-12 ביולי 2018. הווידאו קליפ המלא של השיר בוים על ידי דייב מאיירס והועלה לערוץ ה-Vevo של אריאנה גרנדה ב-13 ביולי 2018. הקליפ מכיל בתוכו מסרים פמיניסטיים ומציג את גרנדה בשלל סצנות שונות. באחת מן הסצנות, ניתן לשמוע את מדונה מקריאה קטע קריאה מסוים. נכון למאי 2022, מונה הצפיות של הקליפ עומד על כ-366 מיליון צפיות. מידע על היצירה "God Is a Woman" באתר מיוזיק בריינז מידע על הסינגל "God Is a Woman" באתר מיוזיק בריינז מידע על היצירה "God Is a Woman" באתר Discogs סרטון השיר "God Is a Woman" באתר יוטיוב אריאנה גרנדה, איליה סלמנזאדה, מקס מרטין, סוואן קוטצ'ה, ריקארד גורנסון Ariana Grande's 'God Is A Woman' Is Here: Stream It Now, Billboard Ariana Grande Chart History, Billboard Official Singles Chart Top 100 | Official Charts Company, www.officialcharts.com (באנגלית) Ariana Grande's #GodIsAWoman has surpassed 900 MILLION streams on Spotify! It's her 10th Song to reach this Milestone! 💪🐐👑💜 #arianagrande, www.facebook.com amnplify_writer, ARIANA GRANDE - 'God is a Woman' (Single Review), Amnplify (באנגלית) Hugh McIntyre, Ariana Grande Raps And Sings On Cool New Hip-Hop/Pop Hybrid Single 'God Is A Woman', Forbes (באנגלית) Bryan Rolli, Review: Ariana Grande's 'God Is A Woman' Might Just Be The Song Of The Summer, Forbes (באנגלית) "Ariana Grande Pushes Up 'God Is a Woman' Release Date | iHeartRadio". iHeartRadio (באנגלית). נבדק ב-2018-09-09. ArianaGrandeVevo, Ariana Grande - God is a woman, נבדק ב-2019-01-24 Condé Nast, Ariana Grande's 'God Is a Woman' Video Is an Incredible Manifesto for Empowering Female Sexuality, Glamour (באנגלית) (ארכיון) www.ariacharts.com.au FIMI - Certificazioni - FIMI, FIMI.it (באיטלקית) chart data, US Certifications (@RIAA): @ArianaGrande, God is a woman 2x Platinum (2,000,000)., @chartdata, ‏2019T14:26 (באנגלית) CERTIFICADOS – Pro-Música Brasil, pro-musicabr.org.br www.bpi.co.uk Certificeringer | IFPI, www.ifpi.dk The Official New Zealand Music Chart, THE OFFICIAL NZ MUSIC CHART (באנגלית) "Gold/Platinum - Music Canada". Music Canada (באנגלית אמריקאית). נבדק ב-2019-01-24. ARIANA GRANDE "God is a woman" | (Radio Date: 13/07/2018), radiodate.it (באנגלית) BBC - Radio 1 - Playlist, web.archive.org, ‏2018-07-14 Top 40/M Future Releases | Mainstream Hit Songs Being Released and Their Release Dates ..., web.archive.org, ‏2018-07-24 Top 40 Rhythmic Future Releases | R&B Song and Hip-Hop Music Release Dates | ..., web.archive.org, ‏2018-07-24
יאקוב ואן רויסדאל

יאקוב איזאקזון ואן רויסדאל (בהולנדית: Jacob Izaaksoon van Ruysdael‏; סביבות 1628 – 10 במרץ 1682) היה צייר הולנדי. רויסדאל נולד בעיר הארלם שבהולנד לאיזאק ואן רויסדאל שהיה צייר ויצרן מסגרות לתמונות. הוא למד יסודות אמנות הציור מאביו, וגם מדודו סולומון ואן רויסדאל שהיה צייר נוף. הוא החל לצייר בעודנו צעיר וב-1648 התקבל כחבר באגודת האמנים על שם סנט לוקס בהארלם. ב-1650–1651 ערך מסע ציור באזור הגבול של הולנד וגרמניה. ב-1656 עבר לאמסטרדם וב-1659 קיבל מעמד של אזרח העיר. הוא הפך לחבר כת האחים המנוניטים שבעיר והתגורר באמסטרדאם עד 1681. יאקוב ואן רויסדאל נחשב לגדול ציירי הנוף ההולנדים. תלמידו היה צייר הנוף המפורסם מיינדרט הובמה. נודעה לו השפעה רבה על הציירים ההולנדים בני זמנו, וגם על ציירים רבים בארצות אירופה, ובהם הציירים הבריטים תומאס גיינסברו וג'ון קונסטבל, וציירי אסכולת ברביזון הצרפתים. ציוריו מוצגים כיום במוזיאונים ברחבי אירופה ואמריקה. יאקוב ואן רויסדאל נפטר בבית מחסה לעניים בהארלם ב-1682, ונקבר בכנסיית סנט בַאבו שבעיר. טירת בנטהיים (1653) בית הקברות היהודי (1655 - 1660)- פנורמה של בית הקברות "בית חיים". נוף חורפי (1670 בקירוב) שדות תבואה (1670) מראה של הארלם מדיה וקבצים בנושא יאקוב ואן רויסדאל בוויקישיתוף biography/Jacob-van-Ruisdael יאקוב ואן רויסדאל, באתר אנציקלופדיה בריטניקה (באנגלית) יאקוב ואן רויסדאל, באתר Discogs (באנגלית)
גביע המדינה בכדורסל 1988/1989

גביע המדינה בכדורסל לעונת 1988/1989 היא התחרות ה-29 מאז היווסדו של המפעל. מכבי תל אביב זכתה בגביע המדינה ה-24 בתולדותיה, לאחר ניצחון בגמר על מכבי רמת גן. מכבי תל אביב זכתה בגביע המדינה ה-24 בתולדותיה. אלישע שוחט, ספר הכדורסל הישראלי, עמודים 294-297 גמר גביע המדינה 1989, מכבי תל אביב - מכבי רמת גן 85:107, ערוץ היוטיוב של מכבי תל אביב חצי גמר גביע המדינה 1989, דרבי: מכבי תל אביב - הפועל תל אביב 74:85, ערוץ היוטיוב של מכבי תל אביב חיים גרינפלד, לא לגביע הזה פיללנו, מעריב, 10 באפריל 1989 מרדכי רוזנבלום, בלי שמחת מנצחים, בלי תוגת מפסידים, מעריב, 10 באפריל 1989 המידע באדיבות אלישע שוחט, ספר הכדורסל הישראלי
Dance to This

Dance to This (בתרגום חופשי לעברית: תרקדו לצלילי זה) הוא סינגל שהוקלט על ידי הזמר-יוצר האוסטרלי טרוי סיון, ביחד עם הזמרת האמריקאית אריאנה גרנדה. השיר יצא לאור ב-13 ביוני 2018, כסינגל הרביעי מתוך אלבומו השני, Bloom, על ידי חברת התקליטים EMI אוסטרליה. השיר הגיע למקום ה-39 במצעד שבאוסטרליה, וה-36 במצעד שבפלנדריה. השיר נכתב על ידי טרוי סיון, אוסקר הולטר, לילנד ונוני באו והופק על ידי הולטר. השיר הוא שיר בסגנון הפופ, המשלב בתוכו גם את סגנון הרית'ם אנד בלוז. שיתוף פעולה זה, הוא הראשון בין סיון לגרנדה. בנוסף לכך, זכה השיר למעמד הזהב באוסטרליה, על סך מכירות של כ-35,000 עותקים בסך הכל. הווידאו קליפ המלא שיצא עבור השיר הועלה לערוץ ה-Vevo של טרוי סיון ב-19 ביולי 2018. בתחילת הקליפ, ניתן לראות את סיון עומד במרכז כיתה, תוך שהוא מתחיל לשיר. לאחר מכן, מצטרפת אל שירתו גרנדה והשניים פוצחים בריקוד. נכון לינואר 2019, מונה הצפיות של הקליפ עומד על כ-116 מיליון צפיות. מידע על הסינגל "Dance to This" באתר מיוזיק בריינז סרטון השיר "Dance to This" באתר יוטיוב מידע על הרצועה "Dance to This" באתר ספוטיפיי www.thefader.com, The FADER (באנגלית) australian-charts.com - Troye Sivan feat. Ariana Grande - Dance To This, australian-charts.com Troye Sivan feat. Ariana Grande - Dance To This, ultratop.be TroyeSivanVEVO, Troye Sivan - Dance To This ft. Ariana Grande, נבדק ב-2019-01-24 www.auspop.com.au Gold & Platinum, RIAA (באנגלית) CERTIFICADOS – Pro-Música Brasil, pro-musicabr.org.br ZPAV :: Bestsellery i wyróżnienia - Wyróżnienia - Platynowe płyty CD - Archiwum, bestsellery.zpav.pl
ארמנדו קופר

ארמנדו אנריקה קופר ויטאקר (בספרדית: Armando Enrique Cooper Whitaker; נולד ב-26 בנובמבר 1987) הוא כדורגלן פנמי המשחק בעמדת הקשר בקבוצת אראבה אונדיו ובנבחרת פנמה. קופר החל לשחק כדורגל במחלקת הנוער של אראבה אונדיו, ובשנת 2006 הצטרף לקבוצה הבוגרת. ביולי 2011 חתם בגודוי קרוס מליגת העל הארגנטינאית. ב-26 ביולי 2013 עבר קופר לראשונה לאירופה כאשר הושאל לאוצלול גאלאץ מליגת העל הרומנית, ולאחר שנה חזר לגודוי קרוס. בפברואר 2015 חתם בסנט פאולי מהבונדסליגה השנייה בגרמניה, ובמדיה ערך שבע הופעות ו-125 דקות במצטבר. בספטמבר 2015 חזר קופר לאראבה אונדיו, וב-18 באוגוסט 2016 הושאל לטורונטו הקנדית מליגת ה-MLS. ב-30 בנובמבר הבקיע את שער הבכורה שלו במועדון, בחצי גמר ה-MLS נגד מונטריאול אימפקט, ובתום העונה חתם על חוזה חדש בקבוצה. ב-29 בינואר 2018 חתם באוניברסידד דה צ'ילה מליגת העל הצ'יליאנית, במדיה שיחק חצי שנה, וב-29 באוגוסט 2018 חתם בדינמו בוקרשט מליגת העל הרומנית. ב-24 בינואר 2019 הגיע קופב לישראל וחתם במכבי פתח תקווה. שלושה ימים לאחר מכן ערך את הופעת הבכורה שלו בליגת העל, כשנכנס כמחליף בניצחון 1–0 על בני סכנין. ב-9 בפברואר כבש את שער הבכורה שלו, בניצחון 2–0 על עירוני קריית שמונה. בסך הכל כבש קופר חמישה שערים ב-14 הופעות בליגת העל עד תום עונת 2018/2019, אך הקבוצה ירדה לליגה הלאומית והוא עזב את המועדון וחזר לאראבה אונדיו. ב-28 ביולי 2020 חזר קופר לישראל וחתם לשנתיים בהפועל תל אביב. ב-8 באוגוסט ערך את הופעת הבכורה שלו במועדון, כשנכנס כמחליף במשחק מול מ.ס. אשדוד בגביע הטוטו. בסך הכל ערך עשר הופעות במדי הפועל תל אביב בכל המסגרות, ולאחר פחות מחמישה חודשים שוחרר מהמועדון. לקראת חלון ההעברות של ינואר 2021 חזר קופר לקדנציה שנייה במכבי פתח תקווה. בצעירותו שיחק קופר בנבחרת הנוער של פנמה, והשתתף עמה בגביע העולם בכדורגל עד גיל 20 בשנת 2007. ב-7 באוקטובר 2006 ערך את הופעת הבכורה שלו בנבחרת פנמה הבוגרת, במשחק נגד אל סלוודור. ב-16 בינואר 2011 הבקיע את שער הבכורה שלו בנבחרת, בניצחון 2–0 על ניקרגואה במסגרת קופה סנטרואמריקנה 2011. קופר נכלל בסגל נבחרת פנמה למונדיאל 2018. טורונטו גביע ה-MLS‏: 2017 אליפות המזרח ב-MLS‏: 2016/2017 מגן האוהדים: 2017 אליפות קנדה בכדורגל: 2017 גביע טריליום: 2017 מדיה וקבצים בנושא ארמנדו קופר בוויקישיתוף ארמנדו קופר, באתר ההתאחדות לכדורגל בישראל ארמנדו קופר, באתר Transfermarkt ארמנדו קופר, באתר Soccerway ארמנדו קופר, באתר BDFutbol ארמנדו קופר, באתר WorldFootball.net ארמנדו קופר, באתר National Football Teams ארמנדו קופר, באתר FootballDatabase.eu ארמנדו קופר, באתר ESPN איתמר קציר, הפועל תל אביב החתימה את ארמנדו קופר ועומאר בראון; מוטי ברשצקי בסכנין, באתר הארץ, 28 ביולי 2020 מאור רחמני, ‏"הפועל ת"א לא חשבה שאני החייל הנכון לקרב", באתר ONE‏, 22 בדצמבר 2020 עמית קרקו, ‏ארמנדו קופר חתם במכבי פתח תקווה עד תום העונה, באתר ONE‏, 22 בדצמבר 2020
אלפונסו, נסיך אסטוריאס (1907–1938)

אלפונסו, נסיך אסטוריאס (בספרדית: Alfonso de Borbón y Battenberg;‏ 10 במאי 1907 – 6 בספטמבר 1938) היה בנו הבכור של מלך ספרד אלפונסו השלושה עשר ונסיך אסטוריאס, אולם הוא ויתר על זכויותיו בעקבות נישואיו עם אדלמירה סאמפדרו-אוצ'ו אי רובאטו. אלפונסו נולד ב-10 במאי 1907 במדריד, לאלפונסו השלושה עשר, מלך ספרד וויקטוריה אאוחניה, נסיכת בטנברג, בתם של הנרי, נסיך בטנברג וביאטריס, נסיכת הממלכה המאוחדת. אלפונסו היה חולה בהמופיליה, ובשל כך הולבש תמיד בילדותו במעילים מחויטים היטב, על מנת להגן עליו מפציעות. בשנת 1907 העניק לו אביו את תואר אביר מסדר גיזת הזהב, והוא היה האביר ה-1120 במסדר. בשנת 1931 התפטר אביו מתפקידו, והוקמה הרפובליקה הספרדית השנייה, ובשנת 1933 ויתר אלפונסו על מקומו בסדר הירושה הספרדי ועל זכויותיו, בעקבות נישואיו ב-21 ביוני אותה שנה עם אדלמירה סאמפדרו-אוצ'ו אי רובאטו. לבני הזוג לא היו ילדים, וב-8 במאי 1937 הם התגרשו. ב-3 ביולי 1937 התחתן אלפונסו בשנית עם מרתה אסתר רוקאפורט-אלטוזארה, אולם הם התגרשו ב-8 בינואר 1938 ללא ילדים. על אף שלא היו לאלפונסו ילדים, בקליפורניה התגורר אלפונסו דה בורבון, שטען כי הוא בנו הבלתי חוקי של אלפונסו. ב-6 בספטמבר 1938 התנגש אלפונסו בתא טלפון במיאמי ונפגע קלות, אולם בשל מחלת ההמופיליה התפתח אצלו דימום פנימי חמור, והוא נפטר עד מהרה. מדיה וקבצים בנושא אלפונסו, נסיך אסטוריאס בוויקישיתוף אלפונסו, נסיך אסטוריאס, באתר "Find a Grave" (באנגלית) אלפונסו, נסיך אסטוריאס, במסד הנתונים הקולנועיים IMDb (באנגלית)
גליצרול פנילבוטיראט

גליצרול פנילבוטיראט (glycerol phenylbutyrate) הוא המרכיב הפעיל בתרופה רביקטי (ravicti) המשווקת כנוזל לנטילה פומית (דרך הפה), ומשמשת לטיפול בהפרעות מולדות מסוימות של מעגל האוריאה (UCDs). התרופה פועלת על ידי מניעת הצטברות מזיקה של אמוניה בגוף. מעגל האוריאה מורכב מסדרה של תהליכים ביוכימיים ומטרתו היא לסלק מהגוף את עודפי האמוניה, שמקורה בפרוק חלבונים מהמזון, על ידי הפיכתה לאוריאה. הפרעות מולדות של מעגל האוריאה (UCDs) הן הפרעות גנטיות, הקשורות עם חוסר של אנזימים ספציפיים המעורבים במעגל האוריאה. באנשים עם UCDs החנקן מצטבר ונשאר בגוף כאמוניה, המסוגלת להגיע למוח ולגרום לנזק מוחי, תרדמת או מוות. גליצרול פנילבוטיראט או GPB מורכב מגליצרול עם 3 מולקולות של חומצה פנילבוטירית (phenylbutyric acid), הקשורות כאסטרים והוא פרו-דרג של חומצה פנילבוטירית, המשווקת אף היא כנתרן פנילבוטיראט(אנ') (NaPBA), לטיפול של UCDs. NaPBA הוא בעל בעיות טעם, משפיע על ריח הגוף, עלול להפחית תיאבון, לגרום בעיות במחזור החודשי בנשים, בעל תכולה גבוהה של נתרן ועומס מינון גבוה בטבליות. בשונה מכך, גליצרול פנילבוטיראט הוא שמן חסר טעם וריח, בעל צבע צהוב בהיר, שאינו מכיל נתרן. מנגנון הפעולה של גליצרול פנילבוטיראט (ושל NaPBA), מבוסס על יצירת תחליף לאוריאה בגוף. חומצה פנילאצטית(אנ'), שהיא המטבוליט העיקרי של התרופה בגוף, עוברת צימוד עם גלוטמין, בכבד ובכליות, כדי ליצור פנילאצטילגלוטמין(אנ') (PAGN), אשר בדומה לאוריאה, מכיל פסולת חנקן, ומופרש בשתן. תרופת המרשם רביקטי פותחה על ידי היפריון תרפיוטיקס (Hyperion Therapeutics), בהתבסס על תרופה קיימת - בופניל (Buphenyl), שהמרכיב הפעיל בה הוא סודיום פנילבוטיראט(אנ'). התרופה מאושרת לשימוש בחולים מעל גיל חודשיים. וקיבלה אישור שיווק בארצות הברית על ידי מינהל המזון והתרופות האמריקאי (FDA) ב-1 בפברואר 2013. במרץ 2015, הורייזון פרמה(אנ') רכשה את היפריון תרפיוטיקס ואת התרופה רביקטי. התרופה רביקטי אינה רשומה בישראל, אך מיובאת לישראל, על פי הצורך, תחת אישור מיוחד של משרד הבריאות. התרופה כלולה בסל הבריאות. FDA approves new drug for the chronic management of some urea cycle disorders Pharmacology and Safety of Glycerol Phenylbutyrate in Healthy Adults and Adults with Cirrhosis Matthew Herder Orphan drug incentives in the pharmacogenomic context: policy responses in the USA and Canada Drugs@FDA: FDA Approved Drug Products Horizon Pharma to Acquire Hyperion Therapeutics for $1.1B ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גליצרול פנילבוטיראט".
קולובורינכוס

קולובורינכוס (שם מדעי: Coloborhynchus; משמעות שמו: "מקור מטיל-מום") הוא סוג זוחל קדום מעופף ממשפחת האורניתוכיריים שהיה קרוב לאורניתוכירוס וחי בתור הקרטיקון לפני 136–140 מיליון שנה. המאובנים שלו נמצאו ב-1874 במזרח סאסקס באנגליה וקיבלו את שמם מהחוקר המפורסם ריצ'רד אוון. מעופף זה היה כנראה הפטרוזאור בעל השיניים הגדול בעולם. אורך הגולגולת שלו הגיע ל-75 סנטימטר ומוטת הכנפיים שלו הגיעה לאורך 7 מטרים. הוא התעופף מעל פני המים וחטף דגים באמצעות לסתותיו הישרות ושיניו הדקות והצפופות. הוא היה בעל עצמות גפיים ארוכות שעזרו לו להמריא ולנחות אך היקשו עליו לצעוד במהירות. ייתכן שהיה דואה כמו אלבטרוס מודרני מעל המים במשך חודשים רבים בנדודים. יצור זה הופיע במשחק המחשב עולם היורה: המשחק. מדיה וקבצים בנושא קולובורינכוס בוויקישיתוף קולובורינכוס, באתר GBIF (באנגלית)
מיקי נונייס

מיגל נונייס פוסו (בספרדית: Miguel Núñez Poso; נולד ב-6 בינואר 1996) ידוע בשם הבמה שלו מיקי, הוא זמר ספרדי. ייצג את ספרד באירוויזיון 2019 בתל אביב, ישראל עם שירו "La Venda" (כיסוי העיניים). בשנת 2018 לקח נונייס חלק בתוכנית הטלוויזיה לאיתור כישרונות "אופרסיון טריונפו" וסיים במקום השישי לאחר שהודח בחצי הגמר של התוכנית. לפני השתתפותו בתוכנית "אופרסיון טריונפו" למד נונייס לנגן בגיטרה ובפסנתר, יחד עם לימודים אקדמיים בתחום הניהול. בנוסף, הוא היה הסולן בלהקת "דלטון בנג" שהופיעה בכל רחבי קטלוניה. ב-2018 נבחן נונייס לעונה העשירית של תוכנית הכישרונות "אופרסיון טריונפו" והיה אחד מ-18 מתמודדים שנבחרו לעבור לשלב המופעים החיים ("Gala"). נונייס המשיך בהתקדמותו עד לשלב חצי הגמר של התוכנית, בו הודח ולא הצליח לעלות לגמר. סיים במקום השישי. נונייס היה אחד מ-13 מתחרי התוכנית שנבחרו להתמודד בקדם הספרדי לאירוויזיון באותה השנה ("Gala Eurovision"). נונייס התמודד עם שלושה שירים שונים: "La Venda" ,"El equilibro" ודואט עם נטליה לקונזה - "Nadie se salva". השיר "El equilibro" כשל בהעפלה לגמר התחרות שכלל 10 מתמודדים ולפיכך לא זכה לגרסה מלאה. ב-20 בינואר 2018 זכה מיקי בשני מקומות בשלישייה הראשונה, הדואט "Nadie se salva" עם נטליה לקונזה (שסירבה להופיע באירוויזיון בישראל) זכה במקום השלישי ושירו "La Venda" שגבר על פייבוריט החובבים "Muerdeme" זכה במקום הראשון. ביוני 2019 הוציא סינגל חדש בשם "Celébrate". הסינגל הוא חלק מאלבום האולפן הראשון של מיקי, שמתוכנן לצאת בסתיו 2019. 2019 - Celébrate 2019 - La Venda 2019 - Nadie se salva (יחד עם נטליה לקונזה) 2018 - El ataque de las chicas cocodrilo (יחד עם קרלוס רייט) מדיה וקבצים בנושא מיקי נונייס בוויקישיתוף מיקי נונייס, ברשת החברתית אקס (טוויטר) מיקי נונייס, ברשת החברתית אינסטגרם מיקי נונייס, ברשת החברתית טיקטוק מיקי נונייס, סרטונים בערוץ היוטיוב מיקי נונייס, במסד הנתונים הקולנועיים IMDb (באנגלית) מיקי נונייס, באתר אפל מיוזיק (באנגלית) מיקי נונייס, באתר ספוטיפיי מיקי נונייס, באתר Last.fm (באנגלית) מיקי נונייס, באתר AllMusic (באנגלית) מיקי נונייס, באתר MusicBrainz (באנגלית) מיקי נונייס, באתר דיזר מיקי נונייס, באתר Discogs (באנגלית) מיקי נונייס, באתר Genius סאנג'יי ג'יננדני, Spain: Miki will fly to Tel Aviv!, אסקטודיי, 21 בינואר 2019 Miki, concursante de OT, אופרסיון טריונפו, 20 בספטמבר 2018 מיקי ייצג את ספרד באירוויזיון 2019 בתל אביב, אתר כאן - תאגיד השידור הישראלי, 21 בינואר 2019 ויקטור מ. אסקודרו, Miki wins Spain's ticket to Tel Aviv with 'La Venda', האתר הרשמי של תחרות האירוויזיון OT concursantes, אופרסיון טריונפו OT 2018 Gala 12: Semi-final crunch time as Miki misses out and five finalists are confirmed, ויוויבלוגס, 13 בדצמבר 2018
טירת פושימי

טירת פושימי (ביפנית: 伏見城) ידועה גם בשמות טירת מומויאמה או טירת מומויאמה-פושימי, היא טירה ברובע פושימי בעיר קיוטו, יפן. המבנה הנוכחי הוא העתק משנת 1964 של הטירה שנבנתה במקור על ידי טויוטומי הידיושי. בניית הטירה המקורית התחילה בשנת 1592, שנה אחרי פרישת הידיושי משירות בשלטון, והושלמה שנתיים אחר כך, ב-1594. פועלים מ-20 מחוזות עמלו כדי לרהט את הטירה, מספרם נע בין 20,000-30,000. למרות שהמראה החיצוני של הטירה היה צבאי במיוחד, היא הייתה אמורה להיות מעון הפרישה של הידיושי, והיא רוהטה וקושטה בהתאם לכך. היא מפורסמת במיוחד בגין החדר המיוחד שבה לטקס התה, שקירותיו וכליו קושטו בעלי זהב. הטירה הייתה אמורה להיות אתר נופש ומקום שבו ניהל הידיושי שיחות שלום עם דיפלומטים סינים, שחיפשו לסיים את המלחמה בת שבע השנים בקוריאה, אבל רעידת אדמה השמידה כליל את הטירה שנתיים בלבד לאחר השלמת בנייתה. היא נבנתה מחדש מיד לאחר שנהרסה, וניתנה לטוריאי מוטוטאדה, שהיה וסל של טוקוגאווה איאיאסו. בשנת 1600, הטירה נפלה לאחר מצור לידיו של אישידה מיצונרי. טורי מוטוטאדה הגן על הטירה במשך אחד עשר ימים, כאשר הוא משהה עקב כך את כוחותיו של אישידה ומאפשר ללורד טוקוגאווה לגייס את צבאו. למעשה זה הייתה השפעה עמוקה על קרב סקיגהארה, שנערך זמן קצר לאחר המצור, וסימן את ניצחונו הסופי של טוקוגאווה איאיאסו על יריביו. הטירה פורקה בשנת 1623 ורבים מחדריה ומבניה הועברו לטירות ומקדשים ברחבי יפן. היא לא נבנתה מחדש עד שנת 1964, כאשר העתק מדויק שלה נבנה קרוב למיקומה המקורי. המבנה החדש שימש כמוזיאון על חייו ומלחמותיו של טוטויומי הידיושי, אבל המוזיאון נסגר לציבור בשנת 2003. מדיה וקבצים בנושא טירת פושימי בוויקישיתוף